Tatoeba sentences — language code: lat
Et eos, qui foris erant, percusserunt cæcitate a minimo usque ad maximum, ita ut ostium invenire non possent.
Dixerunt autem viri ad Lot: Habes hic quempiam tuorum? Generum et filios et filias et omnes, qui tui sunt in urbe, educ de loco hoc: delebimus enim locum istum, eo quod increverit clamor contra eos coram Domino, qui misit nos, ut perdamus eam.
Egressus itaque Lot locutus est ad generos suos, qui accepturi erant filias eius, et dixit: "Surgite, egredimini de loco isto, quia delebit Dominus civitatem". Et visus est eis quasi ludens loqui.
Cumque esset mane, cogebant eum angeli dicentes: Surge, tolle uxorem tuam et duas filias, quas habes hic, ne pereas in scelere civitatis.
Tardante illo, apprehenderunt viri manum eius et manum uxoris ac duarum filiarum eius, eo quod parceret Dominus illi. Et eduxerunt eum posueruntque extra civitatem.
Ibi locutus est: Salvare, agitur de vita tua; noli respicere post tergum, nec stes in omni circa regione; sed in monte salvum te fac, ne pereas.
Dixitque Lot ad eos: Non, quæso, Domine. Ecce invenit servus tuus gratiam coram te, et magnificasti misericordiam tuam, quam fecisti mecum, ut salvares animam meam; nec possum in monte salvari, ne forte apprehendat me malum et moriar.
Ecce, civitas hæc iuxta, ad quam possum fugere, parva, et salvabor in ea numquid non modica est? et vivet anima mea.
Nesciunt id.
Dixitque ad eum: Ecce, etiam in hoc suscepi preces tuas, ut non subvertam urbem, pro qua locutus es.
Amasne tuam novam domum?
Festina et salvare ibi, quia non potero facere quidquam, donec ingrediaris illuc. Idcirco vocatum est nomen urbis illius Segor.
Sol egressus est super terram, et Lot ingressus est Segor.
Igitur Dominus pluit super Sodomam et Gomorram sulphur et ignem a Domino de cælo et subvertit civitates has et omnem circa regionem, universos habitatores urbium et cuncta terræ virentia.
Respiciensque uxor eius post se versa est in statuam salis.
Abraham autem consurgens mane venit ad locum, ubi steterat prius cum Domino, intuitus est Sodomam et Gomorram et universam terram regionis illius; viditque ascendentem favillam de terra quasi fornacis fumum.
Cum enim subverteret Deus civitates regionis illius, recordatus Abrahæ liberavit Lot de subversione urbium, in quibus habitaverat.
Ascenditque Lot de Segor et mansit in monte, duæ quoque filiæ eius cum eo; timuerat enim manere in Segor. Et mansit in spelunca ipse et duæ filiæ eius.
Dixitque maior ad minorem: Pater noster senex est, et nullus virorum remansit in terra, qui possit ingredi ad nos iuxta morem universæ terræ.
Veni, inebriemus patrem nostrum vino dormiamusque cum eo, ut servare possimus ex patre nostro semen.
Dederunt itaque patri suo bibere vinum nocte illa, et ingressa est maior dormivitque cum patre; at ille non sensit, nec quando acccubuit filia nec quando surrexit.
Altera quoque die dixit maior ad minorem: Ecce, dormivi heri cum patre meo; demus ei bibere vinum etiam hac nocte, et ingressa dormies cum eo, ut salvemus semen de patre nostro.
Dederunt et illa nocte patri suo bibere vinum, ingressaque minor flia dormivit cum eo; et ne tunc quidem sensit, quando illa concubuerit vel quando surrexit.